หุ้นไทยร่วงตามภูมิภาคปิดลดลง 6 จุด
หุ้นไทย 28 พ.ย.62 ปิดตลาดที่ระดับ 1,601.14 จุด ลดลง 6.13 จุด มูลค่าการซื้อขาย 20,707.05 ล้านบาท
28 พ.ย. 2562

หุ้นไทย 28 พ.ย.62 ปิดตลาดที่ระดับ 1,601.14 จุด ลดลง 6.13 จุด มูลค่าการซื้อขาย 20,707.05 ล้านบาท
เมื่อวันที่ 28 พ.ย. 62 ตลาดหุ้นไทยเคลื่อนไหวในแดนลบเป็นส่วนใหญ่ก่อนปิดช่วงเช้าที่ ระดับ 1,601.14 จุด ลดลง 6.13 จุด (-0.38%) มูลค่าการซื้อขาย 20,707.05 ล้านบาท โดยดัชนีทำระดับสูงสุดที่ 1,608.67 จุด และทำระดับต่ำสุดที่ 1,599.22 จุด
นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยเช้านี้เซตามตลาดหุ้นในภูมิภาคเอเชีย หลังจากที่ประธานาธิบดีโดนัลด์ ทรัมป์ ของสหรัฐ ได้ลงนามร่างกฎหมายสนับสนุนการเรียกร้องประชาธิปไตยในฮ่องกง สร้างความกังวลให้กับการเจรจาการค้าระหว่างสหรัฐฯ และจีน ส่งผลให้ดาวโจนส์ฟิวเจอร์ส และตลาดภูมิภาคต่างอ่อนตัวลง แต่ก็ยังเชื่อว่าทั้งสองฝ่ายน่าจะคุยกันได้อยู่ดี อย่างไรก็ตามยังต้องติดตามความคืบหน้าเจรจาการค้าต่อไป
ทั้งนี้ การเคลื่อนไหวของหุ้นในวันนี้ จะมีปัจจัยเฉพาะเป็นรายตัวไป อย่างหุ้น AOT ที่อ่อนตัวลงมา เป็นผลจากผลประกอบการออกมาต่ำกว่าคาด และยังมีเรื่อง Terminal 2 มากดดันด้วย เป็นต้น
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงจะแกว่งไซด์เวย์ไปตามกระแสข่าวที่เข้ามา แต่นักลงทุนยังเลือกลงทุนหุ้นเป็นรายตัวได้ พร้อมให้แนวรับ 1,600 จุด ส่วนแนวต้าน 1,613 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 2,768.26 ล้านบาท ปิดที่ 76.25 บาท ลดลง 2.00 บาท
TMB มูลค่าการซื้อขาย 936.58 ล้านบาท ปิดที่ 1.64 บาท ลดลง 0.02 บาท
BDMS มูลค่าการซื้อขาย 854.47 ล้านบาท ปิดที่ 25.00 บาท เพิ่มขึ้น 0.50 บาท
ADVANC มูลค่าการซื้อขาย 778.84 ล้านบาท ปิดที่ 218.00 บาท ลดลง 1.00 บาท
IVL มูลค่าการซื้อขาย 653.20 ล้านบาท ปิดที่ 34.00 บาท ลดลง 1.00 บาท